Բաբունց եղբայրները երկար օրեր աշխատեցին։ Եվ նրանք բանում էին Սաքի հմուտ վարպետի ձեռքով պատրաստված գործիքներով։ Բայց կաղնիների կարծր բներին կացիններ ճաք տվեցին, հատված բները քանդելուց խճճված արմատների տակ քլունգներ ծռվեցին, եղավ որ երկաթյա շղթաններ կտրվեցին, և ծառերը քաշող լծկանները գլորվեցին երեսն ի վար ու սևաթույր պոզերով եզը իր պոզով իր կուրծքը պատռեց, եղավ որ լուծը ջարդվեց, եղավ որ եզը ծունկ ծալեց լծան տակ և թաք մնացած եզան հետ Բաբունց եղյրայրները լծվեցին։